Aarhuus Stifts-Tidende, 1830-08-20
Den afsatte Konges og hans Families Reise ud af Landet gaaer meget roligt for sig. De faa Gardetropper som vare fulgte med ham, ere underveis blevne afskedigede, og hvor Folket flokkede sig omkring den ulykkelige Familie med Vaaben i Hænderne, havde Kommissairerne strax faaet det bragt til Rolighed. Hele den kgl. Familie kjører i en stor forgyldt Hofvogn med 8 Heste, for, og 7 a 8 Bundter Høe bundne bag paa Vognen. Kongen er gandske nedslaaet, og hans Øine staae altid fulde af Taarer. Hertuginden af Angouleme synes meere fattet; hun kjørte med en sønderrevet Straahat og uden Shawl. Hertuginden af Berry var i Mandsdragt: grøn Frakke, vide Beenklæder, og Haaret glat om Hovedet; hun syntes meget bedrøvet, hvorimod begge hendes Børn sad smilende og legende ved hendes Side. Dauphin holder sig bedst; der giver sig ingen Følelse tilkjende paa hans Ansigt. Hos Kongen befinde sig en Halvsnees Overofficerer og Marskal Marmont. Hverken Kongen eller hans Familie, paa Børnene nær, havde nydt noget i 24 Timer. Ved Dreux's Port forlangte Kongen et Glas Viin med Vand, som han strax fik bragt ud. Det maa have været ham et ubehageligt Syn, at den trefarvede Fane vajede fra Porten og fra alle offentlige Bygningers Vinduer. Den 7de Aug. var Erkongen indtruffen til Laigle, hvor General Remond havde faaet Ordre fra Paris (hvor man fandt hans Reise gaae altfor langsom, at eskortere ham lige til Cherbourg, hvor man ventede ham den 11te. Kongen skal saalidet have ahnet Faren, at da den den 28de Juli, just som han stod i Begreb med at gaae i Messen, indløb en vigtig Depesche fra Marmont, Hertugen af Ragusa, gik han ikke destomindre i Kirke og lod Depeschen ligge uaabnet indtil han kom tilbage. Samme Dag havde han paalagt General Gerard at arrangere et Jagtpartie til den 29de. Hertuginden af Berry havde paa denne Dags Morgen fattet den heltemodige Beslutning, at begive sig til Paris med Dauphin; for Kongens Fødder bad hun om Tilladelse dertil, men han var ubøielig. Dengang var Kampen endnu uafgjort, og hvem veed, om ikke det pludselige Syn af en qvindelig Fredsengel midt iblandt de Kæmpende havde givet Tingene en anden Vending og idet mindste bevaret Thronen for denne Fyrstindes Søn. Den 30te om Efterm. var det lykkedes en General af den gamle Armee, at trænge sig igjennem til St. Cloud og lige ind til Kongen. Efter at han med eenergisk Frimodighed havde underrettet Hs. M. om Forholdenes virkelige Beskaffenhed, erklærte han, at Kongens Sag var uigjenkaldeligen tabt. Hs. M. blev saa altereret, at han neppe kunde fremstamme : at det aldrig havde været hans Hensigt, at afvige fra Chartet, at Forordn. af 25de Juli kun vare udgivne for at vende tilbage dertil, o. s. v. For at vende tilbage. dertil, udraabte Generalen: J saa Fald maa D. M. skammeligen være bleven ført bag Lyset; hvem kunde D. M. faae til at troe, at dette har været Deres Villie, da denne og tusinde andre Handlinger have staaet i Modsigelse med Nationens Frihed og Ære." - Nu vel svarte Kongen: Have disse Forordninger været Nationen imod, saa maa den nu være tilfreds, thi jeg har i Gaar tilbagekaldt dem, og afskediget alle de nuværende Ministre."Nu er det for filde, svarte Generalen: Jkke engang D. M. Abdikation til Bedste for Deres Søn vilde nu tilfredsstille Folket; thi han har jo været med i Statsraadet, han har kjendt dets Beslutninger, han har deeltaget i dem og gjort sig selv til dets Medskyldige. Havde D. M. havt ærlige Raadgivere, havde i De ladet Dauphin blive i Oppositionen, og nedlagt ReEt Opraab herom til Pariserfolket er allerede skeet fra en Forening som kalder sig: "Sandhedsvennernes Loge."Et stort Antal Pariser-Borgere som have taget Deel i den sidste Revolution, have forenet sig om at beskytte Nationen mod nye Farer. Den Ret, at give sig en Regjering, tilkommer efter deres Paastand, ikkun Nationen. allene. De have fremsat deres Anskuelser i en Adresse, som er bleven leveret til General Lafayette paa Raadhuset: "Nationen allene har seiret - siges der. - den maa ogsaa høste Frugten af sin Seier. En Konstitution, givet af Nationen efter Stemmefleerhed og som indeholder Garantie for Nationens Rettigheder og Jnteresser, har været Maalet for vore Anstrængelser; den maa ogsaa være vor Løn. Jngen arvelige Privilegier, ingen herskende Religion!" o. s. v. Lafayettes Svar gik ud paa, at hverken han eller Municipalkommissionens Medlemmer ville nedlægge den dem af Folket frivillig overdragne Functioner, forinden de have seet den fuldkomneste Garantie for Nationens Rettigheder. - Et anden endnu heftigere Partie, anseer hele Chartet for et ussel Makværk, som aldeles bør forkastes og vige Pladsen for en bedre og Nationen værdigere Forfatning. Et tredivil beholde Chartet med nogle foreslagne Tilsætninger og Forbedringer. Mens den provisoriske Regjering, Municipalitetet og Kamrene raadslaae, forsamler Folket sig i Gaderne og paa de offentlige Pladser i talrige Grupper. Den Ene ønsker sig en Republik, den Anden en konstitutionel Konge, en Tredie at Pariserne, som have befriet Landet, skulle have Lov til at bestemme Landets Skjebne, en Fjerde at man skal lade den provisoriske Regjering staae for det, o. s. v. Den 6te og 7de August skal der have fundet store Folkeopløb samt heftig Raaber, og Skrigen Sted udenfor de Deputeredes Kammer, med Yttringer af den meest rasende Republikanisme adskillige Deputerede holdt lange Taler til Hoben, men først Hr. Constant, som blev baaret ud paa Balkonen, var det lykkedes, at bringe Folket til Rolighed. Der fattes heller ikke paa Mænd, om hvilke man kan formode, at de baade kunne og ville benytte denne Masse af Gjæringsstof. Blandt de Medlemmer af det forrige franske Convent, som hidtil have levet i Landflygtighed i Brussel, men ved de nyeste Begivenheder see Fædrenelandets Porte aabne for sig, befinde sig Sieyes, bekjendt fra Revolutionens og Keiserdømmets Dage, Merlin de Douai, Berlier, Barrere, Mailles, Jngrand, Thibeandeau, Gaulteir, Levasseur, de la Sarthe, Chazal og Poucholle. - Blandt de lavere Klasser høres der endnu ofte Raabet: "Napoleon den Anden leve!" og paa mange Steder finder man Plakater, som banlyse alle Bourbonner uden Forskjel.